5.3.

U novim pododjeljcima B.2. (točka 3.2. Jedinstvenog dokumenta) i F.2. („Informacije o specifičnim karakteristikama proizvoda”) (točka 5. Jedinstvenog dokumenta), sadržaji parametara „likopen” i „svjetlina boje” prilagođeni su, a parametar „vitamin C” zamijenjen je parametrom „vitamin E (α-tokoferol)”. — Za komercijalnu vrstu „Redondo Liso” [okrugla glatka]: Svojstvo „svjetlina boje (L) između 42 i 46,5” zamijenjeno je svojstvom „svjetlina boje (L) ≥ 35”. Tekst „Sadržaj vitamina C te vrste rajčica kreće se između 153 i 195 mg na 100 g svježe mase” zamjenjuje se tekstom „Sadržaj vitamina E (α-tokoferol) te vrste rajčica iznosi ≥ 0,40 mg na 100 g svježe mase”. „Ukupni sadržaj likopena koji varira između 21 i 25,8 mg na 100 g suhe mase” zamjenjuje se tekstom „ukupni sadržaj likopena od ≥ 26 mg na 100 g suhe mase”. — Za komercijalnu vrstu „Tomate Cereza (incluido cóctel)” [cherry rajčice, uključujući sortu „cocktail”]: Svojstvo „svjetlina boje (L) između 38 i 40” zamijenjeno je svojstvom „svjetlina boje (L) ≥ 35”. Tekst „Sadržaj vitamina C te vrste rajčica kreće se između 62 i 102 mg na 100 g svježe mase” zamjenjuje se tekstom „Sadržaj vitamina E (α-tokoferol) te vrste rajčica iznosi ≥ 0,30 mg na 100 g svježe mase”. „Ukupni sadržaj likopena koji varira između 31,6 i 38,4 mg na 100 g suhe mase” zamjenjuje se tekstom „ukupni sadržaj likopena od ≥ 26 mg na 100 g suhe mase”. — Za komercijalnu vrstu „Asurcado” [rebrasta]: Svojstvo „svjetlina boje (L) između 38 i 40” zamijenjeno je svojstvom „svjetlina boje (L) ≥ 35”. Tekst „Sadržaj vitamina C te vrste rajčica kreće se između 130 i 155 mg na 100 g svježe mase” zamjenjuje se tekstom „Sadržaj vitamina E (α-tokoferol) te vrste rajčica iznosi ≥ 0,31 mg na 100 g svježe mase”. „Ukupni sadržaj likopena koji varira između 35,4 i 44 mg na 100 g suhe mase” zamjenjuje se tekstom „ukupni sadržaj likopena od ≥ 26 mg na 100 g suhe mase”. — Za komercijalnu vrstu „Oblongo o Alargado” [duguljasta ili izdužena]: Svojstvo „svjetlina boje (L) između 38 i 40” zamijenjeno je svojstvom „svjetlina boje (L) ≥ 35”. Tekst „Sadržaj vitamina C te vrste rajčica kreće se između 142 i 186 mg na 100 g svježe mase” zamjenjuje se tekstom „Sadržaj vitamina E (α-tokoferol) te vrste rajčica iznosi ≥ 0,31 mg na 100 g svježe mase”. „Ukupni sadržaj likopena koji varira između 10,8 i 13,2 mg na 100 g suhe mase” zamjenjuje se tekstom „ukupni sadržaj likopena od ≥ 26 mg na 100 g suhe mase”. Obrazloženje: Uočeni su ozbiljni problemi u pogledu sukladnosti ZOZP-a sa zahtjevima specifikacije proizvoda, na temelju studije provedene na Sveučilištu Almería i objavljene 2009. pod naslovom „Nutrient composition and antioxidant activity of eight tomato (Lycopersicon esculentum) varieties” („Hranjivi sastojci i antioksidacijska aktivnost osam sorti rajčica (Lycopersicon esculentum)). Ti su zahtjevi pretjerano strogi i temelje se na uzorkovanju i analizi provedenima pod optimalnim uvjetima, što je vrlo teško postići u kontekstu uobičajene prakse uzgoja i stavljanja na tržište. Kao prvo, praktički je nemoguće postići tražene razine vitamina C u uvjetima zrelosti koju prema specifikaciji proizvoda plodovi moraju imati u vrijeme berbe, budući da se količina vitamina C smanjuje paralelno s dozrijevanjem rajčice. Također, u specifikaciji se zahtijevaju razina likopena i svjetlina boje daleko iznad onih koje se obično postižu u tom zemljopisnom području. U svakom slučaju, izmijenjene razine likopena i svjetline, u skladu s zatraženom izmjenom, još uvijek će biti veće od onih koje se postižu kod rajčica istih vrsta izvan tog zemljopisnog područja, kao što je pokazano u nastavku teksta. Maksimalne vrijednosti za svjetlinu i likopen utvrđene u specifikaciji brišu se jer takve gornje granice nisu opravdane, budući da veće vrijednosti pojačavaju one karakteristike rajčica zbog kojih potrošači imaju pozitivno mišljenje o kvaliteti i svježini plodova. Istodobno, zahtjevi za oba ta parametra ublaženi su zbog prethodno objašnjenih razloga. Predloženo smanjenje vrijednosti tih dvaju parametara nema za posljedicu ni znatnu promjenu tipičnih svojstava kvalitete ni promjene organoleptičkih svojstava. Kod rajčica s predmetnog zemljopisnog područja koje nisu obuhvaćene oznakom ZOZP vrijednosti svjetline najčešće su između 25 i 28; kod komercijalnih vrsta obuhvaćenih oznakom ZOZP te su vrijednosti veće u svim situacijama. Minimalna vrijednost svjetline utvrđena za rajčice obuhvaćene oznakom ZOZP iznosi 35. Sadržaj vitamina C zamijenjen je sadržajem vitamina E (α-tokoferol) budući da razina vitamina C kod rajčica drastično varira ovisno o stupnju zrelosti. Kod manje zrelih rajčica zabilježene su vrlo visoke početne razine vitamina C, ali u završnim fazama roka trajanja rajčica te se razine smanjuju na 28 mg na 100 g svježe mase (Valle i Rodríguez, 2011.). S obzirom na te velike razlike, vitamin C ne smatra se dobrim indikatorom kvalitete rajčica s definiranog zemljopisnog područja. Spojevi tokoferola pokazuju veću stabilnost kako rajčice dozrijevaju. Zabilježene su male razlike u koncentraciji tih spojeva kako dozrijevanje napreduje (između 7,7 i 11,6 µg po g sveže mase (Quadrana et al., 2013.). Nadalje, u pogledu antioksidacijskog kapaciteta, vitamin C i tokoferol međusobno su zamjenjivi; već je dugo poznato da te dvije vrste spojeva pokazuju antioksidacijski sinergizam i suradnju (Niki et al., 1987.). tokoferoli se stoga smatraju prikladnim pokazateljima svojstava rajčica koja pozitivno utječu na zdravlje, mogu se koristiti umjesto vitamina C i učinkovitiji su u tom pogledu. Na sadržaj tokoferola u rajčicama utječu razni faktori, kao što su salinitet vode za navodnjavanje, količina kalija u hranjivoj otopini, genetski sastav sorte o kojoj se radi i posebni okolišni uvjeti (osunčanost, temperatura i vlažnost) karakteristični za područje uzgoja. Sadržaj tokoferola u rajčicama „Tomate La Cañada” veći je od tipičnog prosjeka za slične vrste rajčica izvan definiranog zemljopisnog područja. To je osobito relevantno u slučaju α-tokoferola, koji ima funkciju vitamina E, pa je, kad je riječ o hranjivim svojstvima, najvažniji od svih spojeva tokoferola. Sintezu tokoferola i visoke razine tokoferola stimulira i osmotski stres zbog soli, koji je posljedica visoke električne vodljivosti. Tipične prosječne vrijednosti tokoferola u rajčicama „Tomate La Cañada” kreću se između 0,56 i 0,72 mg na 100 g svježe mase, ovisno o komercijalnoj vrsti, dok vrijednosti kod rajčica koje nisu obuhvaćene ZOZP-om najčešće iznose ≥ 0,14 mg na 100 g svježe mase. Stoga je minimalna vrijednost za tokoferol kod rajčica obuhvaćenih ZOZP-om utvrđena na 0,30 mg na 100 g svježe mase. Visoka svjetlina boje rezultat je znatne čvrstoće plodova. Treba uzeti u obzir i to da vrijednost tog parametra ovisi o zrelosti; kod manje zrelih rajčica vrijednosti svjetline su veće. Bez obzira na to rajčice koje su već počele crvenjeti, sadržavaju mnogo likopena, pokazuju visoke vrijednosti svjetline i imaju visok sadržaj α-tokoferola iznimka su, a ne pravilo.